राइट टू रिकॉल पार्टी

**राइट टू रिकॉल पार्टी** ( **आरआरपी** ) भारत में एक पंजीकृत राजनीतिक दल है।   जिसकी स्थापना मार्च 2019 में आई आई टी, दिल्ली स्नातक और भ्रष्टाचार विरोधी एक भारतीय कार्यकर्ता राहुल चिमनभाई मेहता और उनके सहयोगियों के द्वारा की गई थी    आरआरपी का गठन इसलिए किया गया क्योकि मेहता और उनके साथी चुनाव लड़ने को प्रचार के सबसे बेहतर तरीके के रूप में उपयोग करके भारत में प्रधानमन्त्री और सभी राज्यों के मुख्यमन्त्रियो पर राइट टू रिकॉल कानूनों के मसौदे को भारतीय जनता में प्रचारित करके इन वोट वापसी कानूनों के लिए एक जनांदोलन खड़ा करना चाहते थे । 

## इतिहास
जब मेहता संयुक्त राज्य अमेरिका में एक सॉफ्टवेयर इंजीनियर के बतौर काम कर रहे थे, तो उन्होंने देखा कि वहां पुलिस में भ्रष्टाचार कम था, अदालतों द्वारा तेजी से न्याय दिया जा रहा था और भारत की तुलना में राजनीतिक संस्कृति बहुत बेहतर थी और जब उन्होंने इसके बारे में अधिक जानने का प्रयास किया तो उनको पता चला की वहा भ्रष्टाचार कम इसलिए था क्योकि नेताओ, अधिकारियो और जजों पर वोट वापसी के कानून मौजूद थे जिसकी वजह से शासक वर्ग जनता के प्रति जवाबदेह था।  

1999 में उन्होंने संयुक्त राज्य अमेरिका में अपनी नौकरी से इस्तीफा दे दिया और भारत लौट आए और प्रधान मंत्री और मुख्यमंत्रियों के पदों पर राइट टू रिकॉल के लिए कानून का मसौदा लिखना शुरू कर दिया और उनका प्रचार करने लगे । 

### गठन
मेहता ने प्रधानमन्त्री और मुख्यमन्त्रियो पर राइट टू रिकॉल कानूनों के लिए अभियान शुरू किया और इस विचार को और बढ़ावा देने के लिए उन्होंने 2006 में राइट टू रिकॉल ग्रुप बनाया। 2009 के आते आते लगभग 150 कार्यकर्ता राइट टू रिकॉल ग्रुप के सदस्य बन चुके थे। उस समय राईट टू रिकॉल ग्रुप के कार्यकर्ता आम जनता के बीच इन मसौदों को बढ़ावा देने के लिए सोशल मीडिया वेबसाइट ऑर्कुट का भी उपयोग कर रहे थे। 

### स्थापना
2009 से ही मेहता और उनके साथी राइट टू रिकॉल कानूनों के इन मसौदों का प्रचार करके जनांदोलन खड़ा करने हेतु एक राजनीतिक पार्टी बनाना चाहते हैं और उन्होंने उस समय इसे राइट टू रिकॉल पीएम, सीएम पार्टी का नाम भी दिया, लेकिन उन्हें पार्टी के अधिकारिक पंजीकरण में सफलता नहीं मिली, तो मेहता और उनके साथी, उनके द्वारा लिखे गए कानून के मसौदों को बढ़ावा देने के लिए निर्दलीय प्रत्याशी के रूप में चुनाव लड़ने लगे।  इसके लगभग 10 साल बाद, मार्च 2019 में मेहता और उनके ग्रुप के कार्यकर्ता राइट टू रिकॉल पार्टी नाम से एक राजनीतिक पार्टी को भारतीय चुनाव आयोग द्वारा पंजीकृत करवाने में सफल हुए और मेहता इसके राष्ट्रीय अध्यक्ष बने।  

## संगठन
आर आर पी में पार्टी में निम्नलिखित पद और निकाय होते हैं: 

**राष्ट्रीय अध्यक्ष** : राहुल चिमनभाई मेहता

**राष्ट्रीय सचिव** : रामेश्वर जाट

**राष्ट्रीय कोषाध्यक्ष** : मुकेशभाई देसाई

### राज्य नेतृत्व
पार्टी का राज्य नेतृत्व विभिन्न राज्यों में पार्टी के कार्यो का प्रबंधन करता है। 

## घोषणापत्र
आर आर पी ने अपना घोषणापत्र जारी किया है जिसका शीर्षक वोट वापसी धन वापसी है जिसे राहुल चिमनभाई मेहता और पवन कुमार शर्मा द्वारा लिखा गया है, जो भारत में भ्रष्टाचार, बेरोजगारी, बढ़ते विदेशी प्रभुत्व, भारतीय सेना में विदेशी हथियारों पर बढती हुई निर्भरता आदि समस्याओं को प्रस्तावित कानूनो के मसौदे के आधार पर  समाधान का दावा करता है |  

## चुनावी प्रदर्शन

### राज्य विधानसभा चुनाव

### आम चुनाव 2019
आरआरपी  की पहली चुनावी प्रतियोगिता 2019 भारतीय आम चुनाव   थे। पार्टी ने देश के 8 राज्यों के विभिन्न लोकसभा क्षेत्रो जेसे की  गांधीनगर,  अहमदाबाद पूर्व,  अहमदाबाद पश्चिम,  आनंद,  बैंगलोर उत्तर,  भोपाल,   अहमदनगर,  झुंझुनू,  चित्तौड़गढ़,  भीलवाड़ा,  गाजियाबाद,  जमशेदपुर,  चांदनी चौक,  उत्तर पूर्वी दिल्ली   में 14 उम्मीदवारों    को मैदान में उतारा। इस चुनाव में आरआरपी को कुल 28,817 वोट मिले और सभी उम्मीदवारों की जमानत जब्त हो गई। 

इस चुनाव के दौरान चांदनी चौक लोकसभा क्षेत्र से आरआरपी उम्मीदवार ऋचा कटियार जो की वैज्ञानिक होने के साथ साथ वकील भी है उन्होंने *[[हिन्दुस्तान टाईम्स|हिंदुस्तान टाइम्स को]]*  दिए एक साक्षात्कार के दौरान बताया कि आर आर पी का मुख्य उद्देश्य, जैसा कि इसके नाम से पता चलता है, एक ऐसी प्रणाली बनाना है जहां नागरिकों को नेता, अधिकारी, जजों पर रिकॉल यानि वोट वापस लेने का अधिकार होगा ताकि इन पदों पर बेठे हुए लोग जनता के प्रति जवाबदेह बने रहे वरना जनता उनको वोट वापसी कानून के द्वारा बदल देगी, यदि जनता इन के काम से संतुष्ट नहीं हैं। 

### महाराष्ट्र विधानसभा चुनाव 2019
आरआरपी ने 2019 महाराष्ट्र विधान सभा चुनाव में अपना पहला चुनाव लड़ा और शेवगांव,  और अंबेगांव विधानसभा क्षेत्रों में 2 उम्मीदवारों  को मैदान में उतारा।  इस चुनाव में आरआरपी को कुल 672 वोट मिले और दोनों उम्मीदवारों की जमानत जब्त हो गई। 

### झारखंड विधान सभा चुनाव 2019
आरआरपी ने 2019 झारखंड विधान सभा चुनाव में अपना पहला चुनाव लड़ा और 3 उम्मीदवारों  को पोटका,  जमशेदपुर पूर्व,  और जमशेदपुर पश्चिम विधानसभा क्षेत्रों से मैदान में उतारा।  इस चुनाव में आरआरपी को कुल 2358 वोट मिले और सभी उम्मीदवारों की जमानत जब्त हो गई। 

### दिल्ली विधानसभा चुनाव 2020
आरआरपी ने 2020 दिल्ली विधान सभा चुनाव में अपना पहला विधानसभा चुनाव लड़ा और नई दिल्ली,  लक्ष्मी नगर,  घोंडा,  और पटपड़गंज में 4 उम्मीदवारों  को मैदान में उतारा।  इस चुनाव में आरआरपी को कुल 272 वोट मिले और सभी उम्मीदवारों की जमानत जब्त हो गई। 

### बिहार विधान सभा चुनाव 2020
आरआरपी ने 2020 बिहार विधान सभा चुनाव में अपना पहला विधानसभा चुनाव लड़ा और कटिहार,  महुआ,  अमरपुर,  और कस्बा में 4 उम्मीदवारों  को मैदान में उतारा।  इस चुनाव में रआरपी को कुल 3416 मत मिले और सभी उम्मीदवारों की जमानत जब्त हो गई। 

### पश्चिम बंगाल विधान सभा चुनाव 2021
आरआरपी ने 2021 पश्चिम बंगाल विधान सभा चुनाव में अपना पहला विधानसभा चुनाव लड़ा और सोनारपुर दक्षिण विधानसभा और रामनगर विधानसभा में 2 उम्मीदवार उतारे। इस चुनाव में आरआरपी को कुल 777 मत मिले और दोनों उम्मीदवारों की जमानत जब्त हो गई।

### पंजाब विधान सभा चुनाव 2022
आरआरपी ने पंजाब विधान सभा चुनाव 2022 में अपना पहला विधानसभा चुनाव लड़ा और 3 उम्मीदवारों   को अमृतसर दक्षिण,  डेराबस्सी,   और लुधियाना दक्षिण में चुनावी मैदान में उतारा।  इस चुनाव में आरआरपी को कुल 407 वोट मिले और सभी उम्मीदवारों की जमानत जब्त हो गई। 

### उत्तराखंड विधान सभा चुनाव 2022
आरआरपी ने 2022 उत्तराखंड विधान सभा चुनाव में अपना पहला विधानसभा चुनाव लड़ा और टिहरी,  रायपुर,  डोईवाला,  और कोटद्वार में 4 उम्मीदवारों   को मैदान में उतारा।  इस चुनाव में आरआरपी को कुल 373 वोट मिले और सभी उम्मीदवारों की जमानत जब्त हो गई। 

### उत्तर प्रदेश विधान सभा चुनाव 2022
आरआरपी ने 2022 उत्तर प्रदेश विधान सभा चुनाव में अपना पहला विधानसभा चुनाव लड़ा और साहिबाबाद,  गाजियाबाद,  मथुरा,  झांसी नगर,  चरखारी,  फाफामऊ महनौन,  बरहज,  हटा,  गोरखपुर अर्बन,  और वाराणसी दक्षिण  में 11 उम्मीदवारों   को मैदान में उतारा। इस चुनाव में आरआरपी को कुल 4,264 मत मिले और सभी उम्मीदवारों की जमानत जब्त हो गई। 

### गुजरात विधान सभा चुनाव 2022
दिसंबर 2022 में आरआरपी ने 2022 के गुजरात विधान सभा चुनाव में अपना पहला विधानसभा चुनाव लड़ा और उस में 21 उम्मीदवारों को    भुज ,  जेतपुर (राजकोट),  पोरबंदर,  ऊना,  गरियाधर,  भावनगर पूर्व,  बोटाड,  करंज,  विसनगर,  प्रांतिज,  घाटलोडिया,   वेजलपुर,  एलिसब्रिज,  अमराईवाड़ी,  मणिनगर,  लाठी,  धंधुका,  पेटलाड,  नाडियाड,  दहेगाम,  और बापूनगर ।  के चुनावी मैदान में उतारा |

इस चुनाव में आरआरपी को कुल 7,656 वोट मिले और सभी उम्मीदवारों की जमानत जब्त हो गई।  इस चुनाव में भारत के चुनाव आयोग ने आरआरपी को एक चुनाव चिन्ह 'प्रेशर कुकर' आवंटित किया गुजरात राज्य के सभी 182 विधानसभा क्षेत्रों में चुनाव लड़ने के लिए । 

## आरोप
फरवरी 2020 में, कुछ मीडिया रिपोर्टों ने प्रकाशित किया कि आरआरपी सहित 70 पंजीकृत गैर-मान्यता प्राप्त राजनितिक दलों ने चुनावी बांड के माध्यम से धन प्राप्त किया।  हालाँकि इस पर पार्टी अध्यक्ष राहुल चिमनभाई मेहता ने दावा किया कि जब उन्हें भारत के चुनाव आयोग से पत्र मिला तो उनकी पार्टी के पास बैंक खाता भी नहीं था।  .उन्होंने यह भी दावा किया कि उन्होंने चुनाव आयोग को पार्टी की एक ऑडिट रिपोर्ट भी सौंपी थी जिसमे उल्लेख था की उनको किसी भी प्रकार का कोई दान नही मिला । 

## आरआरपी प्रत्याशी पर हमला
2020 में, पोटका विधानसभा क्षेत्र  से झारखंड विधान सभा चुनाव 2019 में आरआरपी के विधायक उम्मीदवार वीर सिंह देवगम पर हमला किया गया और उन्हें पीटा गया। 

## संदर्भ

## बाहरी संबंध

* 

श्रेणी:Pages with unreviewed translations